Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: rendjérõl szóló 1990. évi XCI. törvény. E törvény az adótitok jogszerû felhasználásának esetei között nem tünteti fel a
Paragraph Index: 986

rendjérõl szóló 1990. évi XCI. törvény. E törvény az adótitok jogszerû felhasználásának esetei között nem tünteti fel a kisajátítási szakértõt. Törvénymódosítást vagy új törvény megalkotását akkor kezdeményezem, ha a személyes adatok védelméhez fûzõdõ jogot törvény nem védi, vagy nem megfelelõen védi. Jelen esetben éppen az ellenkezõjérõl van szó, egy törvénymódosítás kapcsán jogszabály-véleményezési jogkörömben eljárva felhívnám a jogalkotó figyelmét, hogy ellentétes az Avtv. rendelkezéseivel olyan adásvételi szerzõdés átadása a kisajátítási szakértõnek, amely nincs anonimizálva. Nem adatvédelmi kérdés, hogy a kisajátítási szakértõnek milyen lehetõségei vannak egy adott ingatlan forgalmi értékének a felbecslésére azon kívül, hogy hasonló ingatlanok adásvételi szerzõdését az illetékhivatalban tanulmányozza. Felvetõdik azonban annak lehetõsége is, hogy a szakértõ nyilvános adásvételi ajánlatokból (újsághírdetések, ingatlanközvetítõ ajánlatai) tájékozódik adott ingatlan értékérõl. Ha megoldható, hogy a kisajátítási ingatlanszakértõ – úgy is, mint adott szakma szakértelemmel bíró képviselõje – az ingatlan forgalmi értékét bármely más módon meghatározza, akkor elkerülhetõ lenne az Art. vagy más szektorális törvény módosításának kezdeményezése. Amennyiben elkerülhetetlen az Art. módosításának a kezdeményezése, akkor sincs indoka annak, hogy ezt én adatvédelmi biztosként kezdeményezzem. Kérem, hogy adatvédelmi vonatkozású kérdéseivel a jövõben is forduljon hozzám bizalommal. Budapest, 2002. július 22. Üdvözlettel: Dr. Péterfalvi Attila (462/K/2002) * * * [Állásfoglalás: a személyes adatokat leszámítva a kisebbségi önkormányzat kezelésében lévõ minden irat közérdekû adat] […] Tisztelt […]! Beadványa alapján a fenti ügyszámon lefolytattam vizsgálatomat, amelyrõl a következõkben szeretném tájékoztatni. Ön panaszában sérelmezte, hogy több ízben fordult azzal a kéréssel a Szlovák Kisebbségi Önkormányzathoz, hogy megtekinthesse és másolatot készíthessen az utóbbi hét évben az önkormányzatnál keletkezett valamenynyi iratról, beleértve elszámolásokat, számlákat és önkormányzati határozatokat.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes